turjo4nis/wikipedia-bn-dump-20250701 huggingface dataset:
লতাচাপলী ইউনিয়ন

লতাচাপলী বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন। বাংলাদেশের দ্বিতীয় বৃহত্তম সমুদ্র সৈকত কুয়াকাটা এই ইউনিয়নে অবস্থিত।

আয়তন 
লতাচাপলী ইউনিয়নের আয়তন ১৫,৫৪৪ একর।

প্রশাসনিক কাঠামো 
লতাচাপলী ইউনিয়ন কলাপাড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মহিপুর থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ। এটি একটিমাত্র মৌজা নিয়ে গঠিত এবং মোট গ্রাম ২৫টি।

জনসংখ্যার উপাত্ত 
২০১১ সালের আদমশুমারি অনুযায়ী লতাচাপলী ইউনিয়নের মোট জনসংখ্যা ২৫,৯২৫ জন। এর মধ্যে পুরুষ ১৩,৩২৭ জন এবং মহিলা ১২,৫৯৮ জন। মোট পরিবার ৫,৮৭২টি।

শিক্ষা 
২০১১ সালের আদমশুমারি অনুযায়ী লতাচাপলী ইউনিয়নের সাক্ষরতার হার ৫৩.৫%। এ ইউনিয়নে ১টি কলেজ, ২টি মাধ্যমিক বিদ্যালয়, ২টি মাদ্রাসা, ৫টি সরকারি প্রাথমিক বিদ্যালয় ও ১৪টি নিবন্ধিত বেসরকারি প্রাথমিক বিদ্যালয় রয়েছে।

দর্শনীয় স্থান
 কুয়াকাটা সমুদ্র সৈকত
 মিশ্রিপাড়া বৌদ্ধ বিহার
 এবং দক্ষিণবঙ্গের অন্যতম শিক্ষা প্রতিষ্ঠান দারুল উলুম কেরাতুল কোরআন কওমি মাদ্রাসা অবস্থিত দোভাষীপাড়াতে।

আরও দেখুন 
 কলাপাড়া উপজেলা
 মহিপুর থানা
 পটুয়াখালী জেলা

তথ্যসূত্র

বহিঃসংযোগ 

কলাপাড়া উপজেলার ইউনিয়ন
নিউ ইয়র্ক স্টেট রুট ১৬৪

নিউ ইয়র্ক স্টেট রুট ১৬৪(সংক্ষেপে- এনওয়াই ১৬৪) যুক্তরাস্ট্রের একটি মহাসড়ক। সড়কটির পুরোটাই নিউ ইয়র্ক -এর উত্তর-পূর্বাঞ্চলীয় পুটনাম শহরের প্যাটিনসনে অবস্থিত। এটি একটি ছোট, দুই-লেনের ফিরতি সড়ক, যা কোন বড় জনবহুল এলাকা অতিক্রম করেনি। এটি সাধারনত এনওয়াই ৩১১ এবং এনওয়াই ২২ এর সংযোগ সড়ক হিসেবে ব্যবহৃত হয়। এনওয়াই ১৬৪ দিয়ে দ্রুততম সময়ে ইন্টারস্টেট ৮৪(আই ৮৪) থেকে এনওয়াই ৩১১ হয়ে পুটনাম লেক এলাকায় যাওয়া যায়। সড়কটি ১৯৩০ সালে এনওয়াই ৩১২ হিসেবে ডিজাইন করা হয়, পরবর্তীতে এনওয়াই ২১৬ নামে পরিচিত হয়। এনওয়াই ১৬৪, ১ জানুয়ারি, ১৯৭০ সালে স্থাপিত হয়, পরবর্তীতে এনওয়াই ২১৬ এর সাথে এর সংযোগ বিচ্ছিন্ন করে দেওয়া হয়।

রাস্তার বিবরণ

পশ্চিমপ্রান্তে এনওয়াই ১৬৪, এনওয়াই ৩১১ থেকে বিচ্ছিন্ন  যা আই-৮৪ থেকে অল্পদুরত্বের পথ। এটি মেট্রোনর্থ রেল সড়ককে তিনবার এবং দু'টি আন্ডারপাসকে অতিক্রম করে। রাস্তাটির উত্তরদিকে রয়েছে কিছু ছোট পাহাড়ের সারি যা আস্তে আস্তে দক্ষিণে বাঁক নেয়। অন্যদিকে সড়কটি পূর্বদিকে নেওয়ার কারণে টাউনার পল্লীতে কাউন্টি রুট ৬৪  অতিক্রম করে। কয়েকটি ছোট ছোট পাহাড়ের কারণে উত্তরে ম্যান্ডেলপন্ডে কিছু তীব্র বাঁক নিতে হয়, একই রকম কিছু বাঁক রয়েছে দক্ষিণের কর্হিনারলে। এনওয়াই ১৬৪ আস্তে আস্তে  দক্ষিণ- দক্ষিণপূর্বে ঘুরে গিয়ে প্যাটিনসনের এনওয়াই ২২  এ  মিলিত হয়, ইস্ট ব্রাঞ্চ কটন নদীর তীরে।

ইতিহাস
নতুন করে সংখ্যায়নের স্বার্থে ১৯৩০ সালে  বর্তমান এনওয়াই ১৬৪ কে ডিজাইন করা হয়। যখন ১৯৩৭ সালে এনওয়াই ৩১২ এর নাম  দক্ষিণের একটা রাস্তায় স্থানান্তর করা হয়, তখন পূর্বের রাস্তাটি প্যাটিনসনের এনওয়াই ২১৬ এর বর্ধিতাংশে পরিনত হয়। যা এনওয়াই ৩১১, এনওয়াই ২৯২, এনওয়াই ৫৫ দিয়ে বর্তমান রুটের সাথে যুক্ত হয়।  ১ জানুয়ারি ১৯৭০ সালে এনওয়াই ২১৬ কে বর্তমান দৈর্ঘ্যে কমিয়ে আনা হয়। তখন পৃর্বের এনওয়াই ৩১১ এবং এনওয়াই ২২ কে এনওয়াই ১৬৪ হিসেবে ঠিক করা হয়।

মূখ্য অংশবিশেষ
পুরো রাস্তাটিই পুটনাম কাউন্টির প্যাটিনসনে অবস্থিত।

আরও দেখুন

তথ্যসূত্র

বহিঃসংযোগ

নিউ ইয়র্ক অঙ্গরাজ্যের মহাসড়ক
আর্মড পুলিশ ব্যাটালিয়ন পাবলিক স্কুল ও কলেজ

আর্মড পুলিশ ব্যাটালিয়ন পাবলিক স্কুল ও কলেজ বাংলাদেশের বগুড়া শহরের একটি শিক্ষাপ্রতিষ্ঠান। সরাসরি আর্মড পুলিশ ব্যাটালিয়নের ব্যবস্থাপনায় পরিচালিত হয় এই উচ্চ-মাধ্যমিক পর্যায়ের বিদ্যালয়টি।

অবস্থান 

এই কলেজটি রাজশাহী বিভাগের বগুড়া শহরের কেন্দ্রস্থল সাতমাথা থেকে প্রায় ০২ কিলোমিটার উত্তরে ভাষা সৈনিক গাজীউল হক সড়ক সংলগ্ন নিশিন্দারা আর্মড পুলিশ ব্যাটালিয়ন সদর দপ্তরের উত্তর পার্শ্বে প্রতিষ্ঠানটি অবস্থিত।

ইতিহাস 
১৯৮৪ সালের ৫ ডিসেম্বর এই শিক্ষাপ্রতিষ্ঠানটির ভিত্তিপ্রস্তর স্থাপন করা হয় এবং ১৯৮৬ এর উদ্বোধন করা হয়। প্রতিষ্ঠার পর নিম্ন মাধ্যমিক পর্যায়ে ১৯৮৭ সালে, মাধ্যমিক পর্যায়ে ১৯৮৮ সালে এবং উচ্চ মাধ্যমিক পর্যায়ে ১৯৯৮ সালে স্বীকৃতি লাভ করে এবং স্কুল শাখা ১৯৯০ সালে ও কলেজ শাখা ২০০২ সালে এমপিও ভুক্ত হয়।

তথ্যসূত্র 

বগুড়া জেলার মহাবিদ্যালয়
বগুড়া জেলার বিদ্যালয়
১৯৮৬-এ প্রতিষ্ঠিত শিক্ষাপ্রতিষ্ঠান
মুহাম্মদ আফজাল খান

মুহাম্মদ আফজাল খান (১৮১১ – ৭ অক্টোবর ১৮৬৭; ) ছিলেন আফগানিস্তানের আমির। তিনি ১৮৬৫ থেকে ১৮৬৭ খ্রিষ্টাব্দ পর্যন্ত শাসন করেছেন। তিনি ছিলেন দোস্ত মুহাম্মদ খানের জ্যেষ্ঠ পুত্র। পিতার মৃত্যুর তিন বছর পর তিনি তার ভাই শের আলি খানের কাছ থেকে ক্ষমতা দখল করেছিলেন। আফজাল খানের মৃত্যুর পর মুহাম্মদ আজম খান আফগানিস্তানের আমির হন। আফজাল খান জাতিগতভাবে বারাকজাই উপজাতীয় পশতুন ছিলেন।

আফজাল খানের তৃতীয় পুত্র আবদুর রহমান খান ১৮৮০ থেকে ১৯০১ খ্রিষ্টাব্দ পর্যন্ত আফগানিস্তানের আমির ছিলেন।

আরও দেখুন
 আফগানিস্তানের বাদশাহদের তালিকা

তথ্যসূত্র

১৮১১-এ জন্ম
১৮৬৭-এ মৃত্যু
আফগানিস্তানের আমির
পশতু ব্যক্তি
শের আলি খান

শের আলি খান ()(আনুমানিক ১৮২৫ – ২১ ফেব্রুয়ারি ১৮৭৯) ছিলেন আফগানিস্তানের আমির। ১৮৬৩ থেকে ১৮৬৬ এবং ১৮৬৮ থেকে ১৮৭৯ খ্রিষ্টাব্দে মৃত্যুর আগ পর্যন্ত তিনি আমিরের দায়িত্বপালন করেছেন। তিনি দোস্ত মুহাম্মদ খানের তৃতীয় পুত্র।

পিতার মৃত্যুর পর শের আলি খান ক্ষমতালাভ করেন। পরে তার বড় ভাই মুহাম্মদ আফজাল খান তার কাছ থেকে ক্ষমতা দখল করেন। শের আলি খান পুনরায় আমির হওয়ার আগ পর্যন্ত দুইপক্ষের লড়াই হয়েছে। যুক্তরাজ্য ও রাশিয়ার পারস্পরিক দ্বন্দ্বসংঘাত থেকে তিনি আফগানিস্তানকে নিরপেক্ষ রাখতে সচেষ্ট থাকলেও তাদের চাপের কারণে তার শাসনকাল বাধাগ্রস্ত হয়েছিল। ১৮৭৮ খ্রিষ্টাব্দে নিরপেক্ষতা নষ্ট হয় এবং দ্বিতীয় ইঙ্গ-আফগান যুদ্ধ শুরু হয়। ব্রিটিশরা কাবুলের দিকে যাত্রা করলে শের আলি খান রাশিয়ায় রাজনৈতিক আশ্রয়ের উদ্দেশ্যে কাবুল ত্যাগ করেন। তার পরে তার পুত্র মুহাম্মদ ইয়াকুব খান শাসনভার লাভ করেন। ১৮৭৯ খ্রিষ্টাব্দের ২১ ফেব্রুয়ারি তিনি মাজার-ই-শরিফে মৃত্যুবরণ করেন।

শের আলি খানের সাথে পাকিস্তানের পোতোহার অঞ্চলের সম্পর্ক রয়েছে। তিনি তার এক মেয়েকে গাখার উপজাতির নেতা খান বাহাদুর রাজা জাহানদাদ খানের সাথে বিয়ে দিয়েছিলেন। স্বাধীনতার পর গাখার উপজাতি পাকিস্তানের অংশ হয়।

আরও দেখুন
আফগানিস্তানের বাদশাহদের তালিকা
দ্য গ্রেট গেম

তথ্যসূত্র

বহিঃসংযোগ

Profile: Amir Sher Ali Khan

১৮২৫-এ জন্ম
১৮৭৯-এ মৃত্যু
দ্বিতীয় ইঙ্গ-আফগান যুদ্ধের ব্যক্তি
আফগানিস্তানের আমির
পশতু ব্যক্তি
১৯-শতাব্দীর আফগান ব্যক্তি
১৭৬১ মাইলস্টোন

১৭৬১ মাইলস্টোন (; বাংলা অর্থ ১৭৬১ মাইলফলক) হল উনসকেট, রোডে দ্বীপের ৬৪০ সাউথ মেইন স্ট্রীটে অবস্থিত একটি মাইলফলক। এই ফলকটি মূলত গ্রেট রোড এবং বোস্টন, ম্যাসাচুসেটসের পূর্ব-পশ্চিম রুট ধরে কানেকটিকাটগামী ঔপনিবেশিক ইতিহাসমণ্ডিত রাস্তার মিলনস্থলকে স্মরণ করে। একটি বিদ্যুচ্চালিত রাস্তার (ট্রামের ন্যায়) কাজ চলাকালে এই ফলকটি পুনরায় আবিষ্কৃত হয়। ১৮৯৮ সালে ডটারস অব দ্য আমেরিকান রেভোল্যুশন সংস্থার আঞ্চলিক চাপ্টার ফলকটিকে এর প্রকৃত অবস্থানে বসায়। সাউথ মেইন স্ট্রীট ও স্মিথফিল্ড রাস্তার কোণায় এ ফলকটি গ্রথিত আছে। ২৪শে নভেম্বর, ১৯৮২ সালে এই ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়। ঔপনিবেশিক কালের হাইওয়ে চিহ্নিতকারী হিসেবে এ ফলকটি ঐতিহাসিকভাবেই গুরুত্বপূর্ণ।

ইতিহাস 
১৭৬১ মাইলস্টোন একটি ঐতিহাসিক ফলক, যা ঔপনিবেশিক হাইওয়ের মিলনস্থলকে স্মরণ করে। ১৭৬১ সালে এই ফলকটি প্রভিডেন্স, রোডে দ্বীপ থেকে মেন্ডন, ম্যাসাচুসেটসগামী গ্রেট রোডের এবং বোস্টন, ম্যাসাচুসেটস থেকে কানেকটিগামী পূর্ব-পশ্চিম রাস্তাদ্বয়ের সংযোগস্থলে স্থাপন করা হয়। বর্তমানে, এটি সাউথ মেইন স্ট্রীট এবং স্মিথফিল্ড রোডের (পূর্বের গ্রেট রোড) সংযোগস্থলের নিকটে, উনসকেটের বিচারক কর্তৃক ধার্যকৃত স্থান, প্লট ৪-সি, লট ৬৯-এ অবস্থানরত আছে।

/ আকারের ফলকটি ঐতিহাসিক স্থানসমূহের জাতীয় নিবন্ধন (এনআরএইচপি) এর বর্ণনায় একে "অদ্ভুত-আকৃতিবিশিষ্ট ধূসর-পাথরের খণ্ড, যা কিছুটা ভাঙা ও ক্ষয়প্রাপ্ত..." হিসেবে উল্লেখ করা হয়। এতে ১৮-শতকের হাতের লেখা এবং লিপির ধরনে এক নাম-না-জানা খোদাইকারী কর্তৃক খোদাই করা আছে- "মাইলস টু [বো]স্টন ১৭৬১", তবে রোডে আইল্যান্ড: আ গাইড টু দ্য স্মলেস্ট স্টেট অনুযায়ী, এতে খোদাই করা আছে, "মাইলস টু বোস্টন ৪৭"।

১৮৯৮ সালে, বিদ্যুচ্চালিত রাস্তার (ট্রামের ন্যায়) কাজ চলার সময় এ ফলকটি স্থানচ্যূত হয়ে যায়। তাই পরবর্তীকালে এ ফলকটিকে ডটারস অব দ্য আমেরিকান রেভোল্যুশন সংস্থার উনসকেট চাপ্টার এর বর্তমান স্থানে যুক্ত করে দেয়। এর কিছু সময় পরে, ডটারস অব দ্য আমেরিকান রেভোল্যুশন এ ফলকটির উপর একটি ব্রোঞ্জনির্মিত প্লেক স্থাপন করে, তবে ১৯৮২ সালে জাতীয় নিবন্ধনের জন্য মনোনয়নকালীন এ প্লেকটি অনুপস্থিত ছিল। ফলকটি বর্তমানে রাস্তার সংযোগস্থলে, ৬৪০ সাউথ মেইন স্ট্রীটের ফুটপাতের পাশের দেয়ালের সাথে সংযুক্ত অবস্থায় রাখা আছে। ২০১৩ সালেও ডটারস অব দ্য আমেরিকান রেভোল্যুশন কর্তৃক বসানো প্লেকটি উপস্থিত ছিল।

গুরুত্ব 
ঐতিহাসিক স্থানসমূহের জাতীয় নিবন্ধন অনুযায়ী ফলকটি এর প্রকৃত অবস্থানেই রয়েছে এবং এটি ঐতিহাসিকভাবে গুরুত্বপূর্ণ, কারণ, "এই ফলকটিই উনসকেট সম্পত্তির একমাত্র বস্তু যা এখনও বর্তমান আছে এবং যুক্তরাষ্ট্রের স্থলপথ পরিবহনের প্রাথমিক ইতিহাস ও ঐ সময়কে ফুটিয়ে তুলছে, এবং এটি রোডে দ্বীপে আন্তঃঔপনিবেশিক হাইওয়েকে স্মরণকারী টিকে থাকা ফলকসমূহের মধ্যে অন্যতম।" ২৪শে নভেম্বর, ১৯৮২ সালে এ ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়।

আরো দেখুন 
 প্রভিডেন্স প্রদেশ, রোডে দ্বীপে অবস্থিত ঐতিহাসিক স্থানসমূহের জাতীয় নিবন্ধন

তথ্যসূত্র

বহিঃসংযোগ 

রোডে দ্বীপের ঐতিহাসিক স্থানসমূহের জাতীয় নিবন্ধন
উনসকেট, রোডে দ্বীপের ভবন ও অবকাঠামো
একক ফলক
আজানগাছী সাহেব

মাওলানা সূফী মুফতী আজানগাছী সাহেব ( উর্দু: مولانا صوفی مفتی اذانگاچھی; ইংরেজি: Maulana Sufi Mufti Azangachhi Shaheb; হিন্দী: हज़रत मौलाना सूफी मूफ्ती अज़ानगाछी साहेब; ১৮২৮/১৮২৯ - ১৯৩২) ছিলেন একজন প্রখ্যাত ভারতীয় সূফী সাধক ও ইসলামী ব্যক্তিত্ব। তিনি 'হাক্কানী আঞ্জুমান' তরিকার প্রচালক।

জীবনী 
আজানগাছী সাহেব হাওড়া জেলার আজানগাছী গ্রামে ১৮২৮ /১৮২৯ সালে জন্মগ্রহণ করেন। তার পিতার নাম রকিবউদ্দীন আহমদ ফারুকী। ১৯৩২ সালের ১৯ ডিসেম্বর কলকাতার বাগমারী এলাকায় তিনি মৃত্যুবরণ করেন।

তথ্যসূত্র

বহিঃসংযোগ 
 

১৮২৮-এ জন্ম
১৯৩২-এ মৃত্যু
হাক্কানী আঞ্জুমান
সুফিবাদ
পশ্চিমবঙ্গের ব্যক্তি
মাদ্রাসা-ই আলিয়া, কলকাতার প্রাক্তন শিক্ষার্থী
১৯শ শতাব্দীর বাঙালি
ভারতীয় সুফি
২০শ শতাব্দীর বাঙালি
হাওড়া জেলার ব্যক্তি
হানাফী ব্যক্তি
জনক গামাগে

জনক চম্পিকা গামাগে (; জন্ম: ১৭ এপ্রিল, ১৯৬৪) মাতারায় জন্মগ্রহণকারী সাবেক শ্রীলঙ্কান ক্রিকেটার। বর্তমানে তিনি থাইল্যান্ড মহিলা ক্রিকেট দলের প্রধান কোচের দায়িত্ব পালন করছেন। ১৯৯০-এর দশকে শ্রীলঙ্কা ক্রিকেট দলের অন্যতম সদস্য ছিলেন।

১৯৯৫ সালে শ্রীলঙ্কার পক্ষে চারটি একদিনের আন্তর্জাতিকে অংশ নিয়েছিলেন ‘জেসি’ ডাকনামে পরিচিত জনক গামাগে। ঘরোয়া প্রথম-শ্রেণীর ক্রিকেটে রুহুনা, মুরস, কুরুনেগালা, গালে ও কোল্টস দলের প্রতিনিধিত্ব করেন তিনি। দলে তিনি মূলতঃ ডানহাতি ফাস্ট মিডিয়াম বোলিং করতেন। পাশাপাশি ডানহাতে ব্যাটিংয়ে পারদর্শী ছিলেন।

খেলোয়াড়ী জীবন
শ্রীলঙ্কা দলের পক্ষে আন্তর্জাতিক ক্রিকেটে অংশ নেয়ার পূর্বে ঘরোয়া ক্রিকেটে চারটি ভিন্ন ক্লাব দলে খেলেন। এছাড়াও, তিনি ১৯৮৭ থেকে ২০০০ সাল পর্যন্ত বাংলাদেশের ঘরোয়া ক্রিকেটে ঢাকা লিগে অংশ নিয়েছিলেন।

৩০ বছর বয়সে ২৯ মার্চ, ১৯৯৫ তারিখে হ্যামিল্টনে স্বাগতিক নিউজিল্যান্ডের বিপক্ষে তার ওডিআই অভিষেক ঘটে। ওডিআই সিরিজে তিনি দুই খেলায় অংশ নেন। এরপর ঐ বছরেই শারজায় অনুষ্ঠিত এশিয়া কাপের দুই খেলায় অংশগ্রহণ করেন। ৯ এপ্রিল ভারতের বিপক্ষে সর্বশেষ ওডিআইয়ে অংশ নিয়েছিলেন। বাংলাদেশের বিপক্ষে তিনি ২/১৭ লাভ করেন যা তার সেরা বোলিং পরিসংখ্যান ছিল।

কোচিং
বাংলাদেশ ও অস্ট্রেলিয়ার ঘরোয়া ক্রিকেটে খেলা চালিয়ে যাবার পর শ্রীলঙ্কার প্রিমিয়ার ডিভিশনে কুরুনেগালা যুব ক্রিকেট ক্লাবে এবং অস্ট্রেলিয়ার মেলবোর্নে নক্সফিল্ড ক্রিকেট ক্লাবের শেষ তিন মৌসুম কোচের দায়িত্ব পালন করেন। তন্মধ্যে, নক্সফিল্ডের পক্ষে খেলোয়াড় কাম কোচ হিসেবে ছিলেন। ২০০৬ সালে ঢাকা প্রিমিয়ার ডিভিশন লিগে মোহামেডানের কোচ ছিলেন। আগস্ট, ২০১৪ সাল থেকে বাংলাদেশের মহিলা ক্রিকেট দলের প্রধান কোচের দায়িত্ব পালন করার জন্য প্রারম্ভিকভাবে বাংলাদেশ ক্রিকেট বোর্ডের সাথে এক বছরের চুক্তিতে আবদ্ধ হন। চুক্তির মেয়াদ শেষ হবার পর মে, ২০১৬ সালে তাকে থাইল্যান্ড দলের প্রধান কোচ হিসেবে নিযুক্ত করা হয়।

তথ্যসূত্র

আরও দেখুন
 কোচ
 ডেভিড ক্যাপেল
 শ্রীলঙ্কা জাতীয় ক্রিকেট দল
 বাংলাদেশ জাতীয় মহিলা ক্রিকেট দল
 ২০১৫ আইসিসি মহিলা বিশ্ব টুয়েন্টি২০ বাছাইপর্ব‎

শ্রীলঙ্কান ক্রিকেটার
১৯৬৪-এ জন্ম
জীবিত ব্যক্তি
শ্রীলঙ্কার একদিনের আন্তর্জাতিক ক্রিকেটার
রুহুনার ক্রিকেটার
মুরস স্পোর্টস ক্লাবের ক্রিকেটার
গালে ক্রিকেট ক্লাবের ক্রিকেটার
কোল্টস ক্রিকেট ক্লাবের ক্রিকেটার
কুরুনেগালা যুব ক্রিকেট ক্লাবের ক্রিকেটার
শ্রীলঙ্কান ক্রিকেট কোচ
বাংলাদেশ জাতীয় মহিলা ক্রিকেট দলের কোচ
আবদুল আজিজ হুতাক

শাহ আবদুল আজিজ হুতাক (মৃত্যু ১৭১৭) () ছিলেন আফগানিস্তানের হুতাক রাজবংশের দ্বিতীয় শাসক। ১৭১৫ খ্রিষ্টাব্দে তার ভাই মীরওয়াইস হুতাক মারা যাওয়ার পর তিনি ক্ষমতা লাভ করেন। তিনি চতুর্থ হুতাক শাসক আশরাফ হুতাকের পিতা। ১৭১৭ খ্রিষ্টাব্দে ভ্রাতুষ্পুত্র মাহমুদ হুতাকের হাতে তিনি নিহত হন।

প্রারম্ভিক জীবন 
আবদুল আজিজ হুতাক কান্দাহারের একটি ধনী ও রাজনৈতিক পরিবারে জন্মগ্রহণ করেছিলেন। তিনি ছিলেন সালিম খান ও নাজু তুখির পুত্র। তিনি কারুম খানের নাতি, ইসমাইল খানের প্রপৌত্র এবং প্রাচীন হুতাকি প্রধান মালিকইয়ারের বংশধর ছিলেন। হুতাক বংশ ছিল অন্তর্গত প্রধান পশতুন গোত্র গিলজির শাখা। হাজি আমানউল্লাহ হুতাক তার গ্রন্থে লিখেছেন যে গিলজি গোত্রের আদি নিবাস ঘুর বা গির্জ‌ অঞ্চলে। পরবর্তীতে ভূমি লাভের জন্য তারা আফগানিস্তানের দক্ষিণপূর্বে চলে আসে।

মুঘল ও সাফাভি সাম্রাজের মধ্যে লড়াইয়ের কারণে ১৭০৭ খ্রিষ্টাব্দে কান্দাহারে বিশৃঙ্খল অবস্থা বিরাজ করছিল। প্রভাবশালী উপজাতীয় নেতা মীরওয়াইস খানকে পারস্যদেশীয় প্রশাসক গুরগিন খান বন্দী করে পারস্যের ইসফাহান পাঠিয়ে দেন। পরে মীরওয়াইস খান মুক্তি পান এবং শাহ সুলতান হুসাইনের সাথে নিয়মিতভাবে সাক্ষাতের অনুমতি পান। আস্থাভাজন হওয়ার পর তিনি হজ্জের জন্য মক্কা যাওয়ার অনুমতি প্রার্থনা করেন। পারস্যে অবস্থানকালে তিনি সাফাভি সাম্রাজ্যে সামরিক দুর্বলতাগুলো পর্যবেক্ষণ করেছিলেন।

১৭০৯ খ্রিষ্টাব্দে মীরওয়াইস খান ও আবদুল আজিজ তার দেশবাসীকে সংগঠিত করা শুরু করেন। শহরের পারস্যদেশীয় ঘাঁটির একটি বড় অংশ অভিযানে যাওয়ার পর মীরওয়াইস ও আবদুল আজিজের অনুসারীরা ঘাঁটির উপর হামলা চালায়। এতে গুরগিন খানসহ প্রতিপক্ষের অধিকাংশ নিহত হন।

সাফাভি শাসনের সময় পশতুনদেরকে শিয়া মতবাদ গ্রহণে বাধ্য করা হত। গুরগিন খান ও তার বাহিনীর পরাজয়ের পর হুতাক গোত্র শহর ও প্রদেশের নিয়ন্ত্রণ লাভ করে। এরপর অঞ্চল পুনরুদ্ধারের জন্য পাঠানো একটি বৃহদাকার বাহিনীকে হুতাকরা পরাজিত করে।

মৃত্যু 
আবদুল আজিজ হুতাক পারস্যের সাথে একটি শান্তিচুক্তি করতে চেয়েছিলেন। কিন্তু তার দেশবাসী এতে আপত্তি জানায়। ফলশ্রুতিতে ১৭১৭ খ্রিষ্টাব্দে মীরওয়াইস খানের পুত্র মাহমুদ হুতাক তাকে হত্যা করেন। এরপর মাহমুদ হুতাক নতুন শাসক হন।

আফগানিস্তানের কান্দাহারের কুকরান অংশে তার ভাইয়ের সমাধির পাশে আবদুল আজিজ হুতাককে দাফন করা হয়েছে।

আরও দেখুন 
 হুতাক রাজবংশ
 আফগানিস্তানের ইতিহাস

তথ্যসূত্র

বহিঃসংযোগ 
 Encyclopædia Britannica Online – Last Afghan empire

১৭১৭-এ মৃত্যু
পশতু ব্যক্তি
আফগানিস্তানের আমির
১৭শ শতাব্দীতে জন্ম
কান্দাহারের ব্যক্তি
১৮শ শতাব্দীতে খুন হওয়া রাজশাসক
ডি. কে. জি. এস. ইউনাইটেড কলেজ

ডি. কে. জি. এস. ইউনাইটেড কলেজ, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি স্নাতক পর্যায়ের বেসরকারি কলেজ। এটি ২০০৪ সালে প্রতিষ্ঠিত হয়। ডি. কে. জি. এস. ইউনাইটেড কলেজটি জাতীয় বিশ্ববিদ্যালয়ের অধিভূক্ত একটি শিক্ষাপ্রতিষ্ঠান।

প্রতিষ্ঠার ইতিহাস
ডি. কে. জি. এস. ইউনাইটেড কলেজটি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ২০০৪ সালে প্রতিষ্ঠা লাভ করে।

একাডেমিক কোর্স চালুর ইতিহাস

বর্ণনা 
কলেজটি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে কলেজটিতে বিজ্ঞান ও মানবিক বিভাগ চালু আছে।

আরও দেখুন 
 ময়মনসিংহের বিশ্ববিদ্যালয় ও বিদ্যালয়গুলোর তালিকা

তথ্যসূত্র

বহিঃসংযোগ 

২০০৪-এ প্রতিষ্ঠিত শিক্ষাপ্রতিষ্ঠান
ময়মনসিংহ জেলার মহাবিদ্যালয়
ডি. কে. জি. এস. আইমুন্নেছা বালিকা উচ্চ বিদ্যালয়

ডি. কে. জি. এস. আইমুন্নেছা বালিকা উচ্চ বিদ্যালয়, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৮৭ সালে প্রতিষ্ঠিত হয়।  ডি. কে. জি. এস. আইমুন্নেছা বালিকা উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর অধিভূক্ত একটি শিক্ষাপ্রতিষ্ঠান।

প্রতিষ্ঠার ইতিহাস
ডি. কে. জি. এস. আইমুন্নেছা বালিকা উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৮৭ সালে প্রতিষ্ঠা লাভ করে।

বর্ণনা 
বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে বিদ্যালয়টিতে মানবিক বিভাগ চালু আছে।

আরও দেখুন 
 ময়মনসিংহের বিশ্ববিদ্যালয় ও বিদ্যালয়গুলোর তালিকা

তথ্যসূত্র

বহিঃসংযোগ 

ময়মনসিংহ জেলার বিদ্যালয়
১৯৮৭-এ প্রতিষ্ঠিত শিক্ষাপ্রতিষ্ঠান
ময়মনসিংহ সদর উপজেলা
দাপুনিয়া কাওয়ালটি ইসলামিয়া উচ্চ বিদ্যালয়

দাপুনিয়া কাওয়ালটি ইসলামিয়া উচ্চ বিদ্যালয়, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৪৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ময়মনসিংহের অধিভূক্ত একটি শিক্ষাপ্রতিষ্ঠান।

প্রতিষ্ঠার ইতিহাস
দাপুনিয়া কাওয়ালটি ইসলামিয়া উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৪৪ সালে প্রতিষ্ঠা লাভ করে।

একাডেমিক কোর্স চালুর ইতিহাস

বর্ণনা 
 
বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ এবং পাশেই রয়েছে ডি. কে. সরকারি প্রাথমিক বিদ্যালয়। বর্তমানে বিদ্যালয়টিতে মানবিক, বিজ্ঞান ও বাণিজ্য বিভাগ চালু আছে। বিদ্যালয়ের পরিচালনা পর্ষদের সভাপতি মো: রফিক উদ্দিন রুবেল সাহেবের আগ্রহে মাননীয় ধর্ম মন্ত্রী আলহাজ্ব অধ্যক্ষ মতিউর রহমান সাহেবের সার্বিক সহযোগীতায় বিদ্যালয়টিতে জে এস সি ও এস এস সি পরীক্ষা কেন্দ্র চালু হয়েছে।

শিক্ষক-শিক্ষার্থী

একাডেমিক কোর্স

স্বেচ্ছাসেবক সংগঠনসমূহ

আরও দেখুন 
 ময়মনসিংহের বিশ্ববিদ্যালয় ও বিদ্যালয়গুলোর তালিকা

তথ্যসূত্র

বহিঃসংযোগ 

ময়মনসিংহ জেলার বিদ্যালয়
১৯৪৪-এ প্রতিষ্ঠিত
ময়মনসিংহ সদর উপজেলা
সোহাগী ইউনিয়ন উচ্চ মাধ্যমিক বিদ্যালয়

সোহাগী ইউনিয়ন উচ্চ মাধ্যমিক বিদ্যালয় হচ্ছে বাংলাদেশের ঈশ্বরগঞ্জ উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রায় ৩ একর জমির উপর অবস্থিত। ১৯৫৫ সালে বিদ্যালয়টি প্রতিষ্ঠা করা হয়।

ইতিহাস 
সোহাগী ইউনিয়ন উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৫৫ সালে প্রতিষ্ঠা লাভ করে।

ক্যাম্পাস 
ছাত্রছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।

শিক্ষক-শিক্ষার্থী  
স্কুলে মোট শিক্ষক আছেন ৩৫ জন এবং মোট শিক্ষার্থী ১৫০০ জন।

তথ্যসূত্র 

১৯৫৫-এ প্রতিষ্ঠিত শিক্ষাপ্রতিষ্ঠান
ময়মনসিংহ জেলার বিদ্যালয়
ঈশ্বরগঞ্জ উপজেলার শিক্ষাপ্রতিষ্ঠান
১৯৫৫-এ পূর্ব পাকিস্তানে প্রতিষ্ঠিত
এনজো স্তায়োলা

এনজো স্তায়োলা (জন্ম: ১৫ নভেম্বর ১৯৩৯) একজন ইতালীয় অভিনেতা। যিনি ১৯৪৮ সালে মাত্র সাত বছর বয়সে ভিত্তোরিও দে সিকা পরিচালিত লাদ্রি দি বিচিক্লেত্তে সিনেমায় আন্তোনিও রিচ্চির পূত্র ব্রুনো রিচ্চির ভূমিকায় অভিনয়ের জন্য সর্বাধিক পরিচিত এবং প্রশংসিত।  এছাড়াও তিনি অন্যান্য সিনেমাতেও অভিনয় করেছেন ।

নির্বাচিত চলচ্চিত্রের তালিকা 
 সাইকেল চোর (১৯৪৮)
 দ্যা রিটার্ন অব ডন ক্যামিলো (১৯৫৩)
 দ্যা বেয়ারফুট কন্টেসা (১৯৫৪)

সূত্র

বহিঃসংযোগ 
 

জীবিত ব্যক্তি
১৯৩৯-এ জন্ম
ইতালীয় চলচ্চিত্র অভিনেতা
ইতালীয় অভিনেতা
ইতালীয় পুরুষ শিশু অভিনেতা
রোমের অভিনেতা
ময়মনসিংহের শিক্ষাপ্রতিষ্ঠানের তালিকা

ময়মনসিংহ শহরের বিভিন্ন শিক্ষাপ্রতিষ্ঠানসমূহের একটি তালিকা দেয়া হল। জনসংখ্যা বৃদ্ধির সাথে সাথে এই শহরে শিক্ষাপ্রতিষ্ঠানের সংখ্যাও বাড়ছে।

বিশ্ববিদ্যালয় ও মেডিকেল কলেজসমূহ

কলেজ ও মাধ্যমিক বিদ্যালয়সমূহ

মাদ্রাসা (ক্বওমী বা কিতাবখানা) 
জামিয়া আরাবিয়া আশরাফুল উলুম বালিয়া
জামিয়া ইসলামিয়া মোমেনশাহী
জামিয়া ফয়জুর রহমান(র), বড় মসজিদ ময়মনসিংহ।
জামিয়া আরাবিয়া মাখজানুল উলুম, তালতলা, মোমেনশাহী।
জামিয়া আরাবিয়া মিফতাহুল উলুম, মাসকান্দা, মোমেনশাহী।
জামিয়া আশরাফিয়া, খাগডহর, মোমেনশাহী।
জামিয়া শায়খ আবদুল মোমিন রহ., মধ্য বাড়েরা, সদর, মোমেনশাহী। 
জামিয়াতুস সুন্নাহ মোযাহিরুল উলূম, শিকারীকান্দা, মোমেনশাহী। 
আল জামিয়াতুল আশরাফিয়া দারুস সালাম, আকুয়া মোড়ল বাড়ি, সদর, মোমেনশাহী। 
জামিয়া গাফুরিয়া দারুসসুন্নাহ, ইসলামপুর, ঈশ্বরগঞ্জ, ময়মনসিংহ।
জামিয়া আরাবিয়া ইসলামিয়া (তিন রাস্তার মোড়) সুতিয়াখালী, সদর, মোমেনশাহী।
জামিয়া মাহমুদিয়া চরখরিচা, সদর, মোমেনশাহী ।
জামিয়া মাহমুদিয়া দারুসসালাম,সোহাগী, ঈশ্বরগঞ্জ, ময়মনসিংহ।
মুহিব্বীয়া তালীমুস সুন্নাহ মাদরাসা, পাঁচবাগ, পাগলা, গফরগাঁও, ময়মনসিংহ।
জামিয়া জাহিদিয়া সদর, ময়মনসিংহ।
বাইতুল কোরআন হাফিজিয়া মাদরাসা, ঈশ্বরগঞ্জ, ময়মনসিংহ।
খাঁন আখতারিয়া ইসলামিয়া মাদানিয়া মাদরাসা, চরআলগী,উচাখিলা, ঈশ্বরগঞ্জ, ময়মনসিংহ।

প্রাথমিক বিদ্যালয়সমূহ

শিক্ষা গবেষণা

  
ময়মনসিংহ জেলার বিদ্যালয়
ময়মনসিংহ সদর উপজেলা
ময়মনসিংহ জেলার শিক্ষাপ্রতিষ্ঠান
শহর অনুযায়ী বাংলাদেশের শিক্ষাপ্রতিষ্ঠানের তালিকা
ময়মনসিংহ শহরের কলেজ
পল্লী-সমাজ

পল্লী-সমাজ (প্রকাশকাল: জানুয়ারি, ১৯১৬) শরৎচন্দ্র চট্টোপাধ্যায় রচিত উপন্যাস। এই উপন্যাসে মোট উনিশটি পরিচ্ছেদ রয়েছে।

প্রকাশের ইতিহাস 

পল্লী-সমাজ উপন্যাসটির প্রথম নয়টি পরিচ্ছেদ ১৩২২ বঙ্গাব্দের আশ্বিন, অগ্রহায়ণ ও পৌষ সংখ্যায় ভারতবর্ষ মাসিক পত্রিকায় প্রকাশিত হয়। এই নয়টি পরিচ্ছেদে উপন্যাসটি শেষ করার কথা ভাবলেও শরৎচন্দ্র চট্টোপাধ্যায় পরে আরো দশটি পরিচ্ছেদ রচনা করেন, যা এক সঙ্গে ১৩২৩ বঙ্গাব্দের পৌষ সংখ্যায় ভারতবর্ষ মাসিক পত্রিকায় প্রকাশিত হয়। ১৯১৬ খ্রিষ্টাব্দের ভারতবর্ষ পত্রিকার মালিক গুরুদাস চট্টোপাধ্যায় অ্যান্ড সন্স এই উনিশটি পরিচ্ছেদ পুস্তকাকারে প্রকাশ করেন।

তথ্যসূত্র 

শরৎচন্দ্র চট্টোপাধ্যায়ের উপন্যাস
বাংলা ভাষার ভারতীয় উপন্যাস
বাংলা ভাষার উপন্যাস
দাপুনিয়া ইউনিয়ন, ময়মনসিংহ সদর

দাপুনিয়া ইউনিয়ন বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলার অন্তর্গত একটি ইউনিয়ন। ইউনিয়নটি সুতিয়া নদীর পাড়ে অবস্থিত।

১৯৯৪ সালে আইন শৃঙ্খলা রক্ষাকারী বাহীনির উপস্থিতি ছাড়াই সারা বিশ্বে সর্বপ্রথম ছবি সহ ভোটার তালিকায় ভোট গ্রহণ হওয়ায়, একটি মডেল নির্বাচন হিসাবে সারা পৃথিবীর বুকে স্থান দখল করে নিয়েছে ‘‘দাপুনিয়া’’ মডেল ইউনিয়নটি।

আয়তন 
দাপুনিয়া ইউনিয়নের আয়তন ২৯.৪১ বর্গকিলোমিটার। এখানে গ্রামের সংখ্যা ২১ টি, মৌজার সংখ্যা ১২ টি, এবং হাট/বাজার সংখ্যা ০৫ টি। এই ইউনিয়নের গ্রামগুলোর নাম হচ্ছে আজমতপুর, বাদেকল্পা, বারুরী, দাপুনিয়া, গোষ্টা, টানকাতলাসেন, নামাকাতলাসেন, হারটি, পাচঁকাহনিয়া, ফুলবাড়ীয়া, শস্যমালা, কাওয়ালটি ও তালমা।

অবস্থান 
দাপুনিয়া ইউনিয়নের উত্তরে খাগডহর ও আকুয়া ইউনিয়ন, পূর্বে মুক্তাগাছা উপজেলা, পশ্চিমে ঘাগড়া ইউনিয়ন এবং দক্ষিণে ফুলবাড়িয়া উপজেলা অবস্থিত।

প্রশাসনিক এলাকা

ইতিহাস

জনসংখ্যার উপাত্ত 
বাংলাদেশের ১৯৯১ সনের আদমশুমারি অনুসারে দাপুনিয়া ইউনিয়নের জনসংখ্যা ৩৮,৫১৫  জন। ২০১১ সালের আদম শুমারি অনুযায়ী জনসংখ্যা ৪১৮৭২ জন (প্রায়)। দাপুনিয়া ইউনিয়নের সাক্ষরতার হার হচ্ছে ৪২.২৫% (পুরুষু ৪৪.৬৬ ও মহিলা - ৩৯.৮৩)। বাংলাদেশের সাক্ষরতার হার ৩২.৪%।

শিক্ষা 

শিক্ষার প্রতিষ্ঠানের মধ্যে কলেজঃ ৪টি, উচ্চ বিদ্যালয়ঃ ০৪টি, নিম্ন মাধ্যমিক বিদ্যালয়ঃ ০১টি, মাদ্রাসা- ০২ টি, মসজিদ আছে ০৩ টি সরকারী প্রাথমিক বিদ্যালয় ১২টি এবং বে-সরকারী রেজিঃ প্রাঃ বিদ্যালয় আছে ০১টি।

১৮৯০ সালে প্রতিষ্ঠিত কাতলাসেন কাদেরিয়া কামিল মাদ্রাসা এই অঞ্চলের অন্যতম শিক্ষা প্রতিষ্ঠান।

প্রাথমিক বিদ্যালয়ের তালিকা 
 ৭৫ নং আজমতপুর সরকারি প্রাথমিক বিদ্যালয়।
 ৮১ নং টানকাতলাসেন সরকারি প্রাথমিক বিদ্যালয়। 
 ১০ নং দাপুনিয়া সরকারি প্রাথমিক বিদ্যালয়।

অর্থনীতি 
আশেপাশে প্রচুর জলাশয় এবং উর্বর মাটির এলাকা বলে পরিচিত হওয়ায় ইউনিয়নের জনগণের একটি বড় অংশ কৃষিকাজের সাথে জড়িত। ধান ছাড়াও পাট, গম, সরিষা, কালাই ও বিভিন্ন ধরনের সবজি এখানকার প্রধান কৃষিজ পণ্য  তবে আজকাল এই অঞ্চলে মুরগীর খামার, মৎস্য খামার, গবাদিপশু পালন ইত্যাদির অধিক্য লক্ষ্যণীয়। এসব উৎপাদিত পণ্য ক্রয় করতে দেশের বিভিন্ন অঞ্চল হতে ক্রেতাদের আগমন লক্ষ্য করা যায়।

উল্লেখযোগ্য ব্যক্তি 
১। জনাব, মোঃ আব্দুর রউফ  (সাবেক প্রধান বিচারপতি ও প্রধান নির্বাচন কমিশনার।)

২। জনাব, মোঃ নূরুল ইসলাম  (সাবেক কমোডর, বাংলাদেশ নৌবাহিনী।)

৩। জনাব, মোঃ শহিদুল ইসলাম (অবঃ প্রাঃ বিগ্রিডিয়ার জেনারেল বাংলাদেশ সেনাবাহিনী।)

নদীসমূহ

দাপুনিয়া ইউনিয়নে দুইটি নদী রয়েছে। সেগুলো হচ্ছে সুতিয়া নদী এবং বাড়েরা নদী।

খাল-৪টা

           ১। গোষ্টা খাল পাড়

           ২। কচ্চা বিলের খাল।

           ৩। আন্ধা বিলের খাল

           ৪। ভেকিবিলের খাল

চিত্তাকর্ষক স্থান 
• ১৮৯০ সালে প্রতিষ্ঠিত কাতলাসেন কাদেরিয়া কামিল মাদ্রাসা

• ভেকি বিল

• সুতিয়া নদী

• শতবর্ষী বটগাছ (৮১ নং সরকারি প্রাথমিক বিদ্যালয় প্রাঙ্গণে)

তথ্যসূত্র

বহিঃসংযোগ 
 দাপুনিয়া ইউনিয়নের সরকারি ওয়েবসাইট

ময়মনসিংহ সদর উপজেলার ইউনিয়ন
ময়মনসিংহ জেলার জনবহুল স্থান